b'\n_START_ARTICLE_\nOtto Fjodorovi\xc4\x8d Knorring\n_START_SECTION_\n\xc5\xbdivljenje\n_START_PARAGRAPH_\n26. decembra 1769 je kot vojak vstopil v Astrahanski karabinjerski polk, s katerim se je udele\xc5\xbeil rusko-tur\xc5\xa1ke vojne leta 1768-74 ter zatrtja poljskega upora leta 1794; za zasluge pri zavzetju Prage je bil povi\xc5\xa1an v podpolkovnika. 24. februarja 1798 je bil povi\xc5\xa1an v polkovnika in 20. oktobra istega leta je bil imenovan za poveljnika Kazanskega kirasirskega polka._NEWLINE_19. decembra 1799 je bil povi\xc5\xa1an v generalmajorja. 4. marca naslednjega leta je bil odpu\xc5\xa1\xc4\x8den iz voja\xc5\xa1ke slu\xc5\xbebe s \xc4\x8dinom generalporo\xc4\x8dnika. 15. marca 1806 je bil ponovno aktiviran, tokrat s \xc4\x8dinom generalmajorja. Udele\xc5\xbeil se je vojne leta 1806-07. 27. junija 1807 je bil imenovan za poveljnika Leib kirasirskega polka, s katerim se je udele\xc5\xbeil rusko-\xc5\xa1vedske vojne leta 1808-09. _NEWLINE_12. oktobra 1811 je postal poveljnik Novgorodskega kirasirskega polka in naslednje leto poveljnik 2. kirasirske divizije.'